text: নদীবন্দর হচ্ছে নদীর তীরে গড়ে ওঠা স্থান বা স্থাপনা। যেখানে নৌযানে চলাচলকারী যাত্রী ও পণ্য ওঠানামা করা হয়। নদীবহুল দেশ বলে আবহমান কাল থেকেই বাংলাদেশের পরিবহন ব্যবস্থায় নৌপথ ও নদীবন্দর গুরুত্বপূর্ণ ভূমিকা পালন করে আসছে। দেশের প্রায় সব বড় শহর ও বাণিজ্যকেন্দ্রই গড়ে উঠেছে নদী বন্দরকে কেন্দ্র করে।  বাংলাদেশে বর্তমানে ৩৫টি নদীবন্দর রয়েছে (ফেব্রুয়ারি-২০২১)। এ সব বন্দরে যন্ত্রচালিত নৌযান অবতরণ এবং যাত্রী ও পণ্য ওঠানামার সব ধরনের সুযোগ-সুবিধা রয়েছে। এছাড়া বিআইডব্লিউটিএ-এর উদ্যোগে আরো ৪৪৮টি ছোটখাটো বন্দরে বিভিন্ন ধরনের স্থাপনা নির্মাণ বা উন্নয়ন করা হয়েছে, যেগুলিকে বলা হয় সেকেন্ডারি রিভারাইন স্টেশন। বিআইডব্লিউটিএ-এর হিসেবে এর বাইরেও সারা দেশে আরো অন্তত ৩৭৪টি স্থানে নৌযান থেকে পণ্য ওঠানামা করা হয়, যেগুলিতে ওই সংস্থাটির কোনো রকম স্থাপনা নেই।
  
  তালিকা
  বাংলাদেশের নদীবন্দরের তালিকা নিম্নে দেওয়া হলো (ফেব্রুয়ারি-২০২১ পর্যন্ত):
  ঢাকা নদীবন্দর 
  নারায়ণগঞ্জ নদীবন্দর 
  খুলনা নদীবন্দর 
  বরিশাল নদীবন্দর 
  চাঁদপুর নদীবন্দর 
  টঙ্গী নদীবন্দর 
  পটুয়াখালী নদীবন্দর 
  বাঘাবাড়ী নদীবন্দর 
  আরিচা নদীবন্দর 
  দৌলতদিয়া নদীবন্দর 
  নগরবাড়ী-কাজীরহাট-নরাদহ নদীবন্দর 
  নরসিংদী নদীবন্দর 
  ভোলা নদীবন্দর 
  মিরকাদিম নদীবন্দর, মুন্সিগঞ্জ
  নওয়াপাড়া নদীবন্দর, যশোর 
  আশুগঞ্জ-ভৈরববাজার নদীবন্দর 
  বরগুনা নদীবন্দর 
  চরজানাজাত নদীবন্দর 
  ছাতক নদীবন্দর 
  মেঘনাঘাট নদীবন্দর 
  কস্তরাঘাট নদীবন্দর, কক্সবাজার 
  ফরিদপুর নদীবন্দর 
  ঘোড়াশাল নদীবন্দর 
  শিমুলিয়া নদীবন্দর 
  টেকেরহাট নদীবন্দর 
  গোয়ালন্দ ঘাট নদীবন্দর 
  টেকনাফ নদীবন্দর 
  চিলমারী নদীবন্দর 
  মজু চৌধুরীহাট নদীবন্দর 
  সুনামগঞ্জ নদীবন্দর 
  দাউদকান্দি-বাউশিয়া নদীবন্দর 
  রূপপুর নদীবন্দর 
  মেঘাই ঘাট-নাটুয়াপাড়া নদীবন্দর 
  মীরসরাই-রাসমনি নদীবন্দর
  বালাগঞ্জ নদীবন্দর সিলেট।
  
  তথ্যসূত্র
  
  বিষয়শ্রেণী:বাংলাদেশের বন্দর
title: বাংলাদেশের নদীবন্দরের তালিকা